**Pravo na odustajanje - Zakonska osnova**

U skladu sa odredbama Zakona o zaštiti potrošača ostavarujete pravo na odustanak od ugovora na daljinu u roku od 14 dana od trenutka kupovine, bez navođenja razloga i dodatnih troškova, osim troškova iz čl. 34. i 35. Zakona o zaštiti potrošača (u daljem tekstu: odustanak od ugovora). Protekom roka od 14 dana prestaje Vaše pravo na odustanak od ugovora.

Kada jednom porudžbenicom naručite više vrsta roba koje se isporučuju zasebno, rok od 14 dana počinje da teče kada poslednja vrsta naručene robe dospe u Vašu državinu, odnosno državinu trećeg lica koje ste odredili, a koje nije prevoznik. Rok iz ovog člana ističe protekom poslednjeg časa poslednjeg dana roka.

Kada se isporuka robe sastoji iz više pošiljki i delova, rok od 14 dana počinje da teče kada je poslednja pošiljka ili deo, dospeo u Vašu državinu, odnosno državinu trećeg lica koje ste odredili, a koje nije prevoznik.

Kada je zaključen ugovor na neodređeno vreme sa periodičnim isporukama robe, rok od 14 dana počinje da teče kada prva pošiljka robe dospe u Vašu državinu, odnosno državinu trećeg lica koje ste odredili, a koje nije prevoznik.

Kupac se, u smislu odredbi ovoga zakona, smatra potrošačem (fizičko lice koje proizvod kupuje radi namirenja svojih individualnih potreba, a ne radi obavljanja profesionalne delatnosti).

Teret dokazivanja da je postupio u skladu sa odredbama člana 28, st. 1.-5 Zakona o zaštiti potrošača radi ostvarivanja prava na odustanak od ugovora, je na potrošaču.

**Rok za odustanak od ugovora na daljinu**

Ostvarujete pravo na odustanak od ugovora na daljinu u roku od 14 dana, bez navođenja razloga i dodatnih troškova, osim troškova povraćaja robe i novca. Troškove vraćanja robe i novca ne snosite u slučajevima kada dobijete neispravan ili pogrešan artikal.

Izjava o odustanku od ugovora proizvodi pravno dejstvo od dana kada je poslata nama kao trgovcu.

**Odustanak od ugovora**

1. Ukoliko odlučite da odustanete od ugovora pre isporuke proizvoda, Vaša sredstva će Vam biti vraćena najkasnije u roku od 14 dana od dana prijema izjave o odustanku. Jedini trošak koji u ovom slučaju imate je trošak povrata novca.
2. U slučaju odustanka od ugovora po prijemu proizvoda neophodno je da nam vratite proizvod, najkasnije u roku od 14 dana od dana kada ste poslali obrazac za odustanak. Po isteku roka od 14 dana od dana kada ste poslali odustanak, proizvod se više ne može vratiti. Povrat proizvoda možete izvršiti preko kurirske službe po Vašem izboru. U ovom slučaju trošak povrata proizvoda i novca je Vaš trošak.
3. Ukoliko dobijete proizvod na kome je jasno vidljivo da ima grešku / manu i da greška nije nastala nepravilnim korišćenjem tj postupanjem u skladu sa navodima u pratećoj deklaraciji već da je došlo do greške u proizvodnji, pakovanju ili transportu imate mogućnost da odustanete od ugovora. Povrat proizvoda se vrši preko kurirske službe preko koje ste isti i dobili, a u skladu sa instrukcijom koju ćete dobiti od našeg operatera. Troškove povrata proizvoda i povraćaja sredstava snosi TIB Stil DOO
4. U slučaju kada nismo u mogućnosti da artikl za koji smo prihvatili reklamaciju po bilo kom zakonom predviđenom osnovu zamenimo adekvatnim, drugim primerkom, imate pravo da odustanete od ugovora. Povrat proizvoda se vrši preko kurirske službe preko koje ste isti i dobili, a u skladu sa instrukcijom koju ćete dobiti od našeg operatera. Troškove povrata proizvoda i povraćaja sredstava snosi TIB Stil DOO.

Molimo Vas da imate u vidu da ste kao kupac odgovorni za neispravnost ili oštećenje proizvoda koji su rezultat neadekvatnog rukovanja proizvodom, tj. za umanjenu vrednost proizvoda koja nastane kao posledica rukovanja robom na način koji nije adekvatan. Ukoliko se utvrdi da je nastupila neispravnost ili oštećenje proizvoda krivicom Vas kao kupca, procenićemo nivo oštećenja. U skladu sa nivoom oštećenja, a uz Vašu predhodnu saglasnost, proporcionalno ćemo umanjiti iznos vraćenog novca ili ćemo odbiti vraćanje novca i proizvod će Vam biti vraćen o Vašem trošku.

**Povraćaj sredstava**

U slučaju povraćaja sredstava za proizvode koje ste platili nekom od platnih kartica, obavezujemo se da povraćaj izvršimo isključivo preko platne kartice kojom ste izvršili plaćanje (VISA, EC/MC, Maestro i drugih elektronskih metoda plaćanja). Banka će na zahtev prodavca obaviti povraćaj sredstava isključivo na račun korisnika kartice sa koje je artikl i plaćen. Ukoliko ste proizvode platili prilikom preuzimanja u gotovini obavezujemo se da ćemo novac uplatiti ili na Vaš tekući račun ili na platnu karticu.

Kupac ne može ni u kom slučaju, ni pod kojim uslovima, zahtevati povraćaj sredstava u gotovini niti za transakciju izvršenu korišćenjem neke od platnih kartica, niti za plaćanja izvršena u gotovini.

**Korišćenje ličnih podataka**

Popunjavanjem Izjave o odustanku od ugovora zaključenog na daljinu ili ugovora koji se zaključuje izvan poslovnih prostorije dostavljate nam podatke koji služe za evidentiranje izmena u prometu robe i isti neće biti korišćeni u drugu svrhu.